Toshkent markazidagi yerosti garaji 7 mlrd so‘mlik boshlang‘ich baho bilan auksionga qo‘yildi

Toshkent shahri, Mirobod tumani, Matbuotchi va Nuroniylar ko‘chalari kesishuvida joylashgan yengil avtomashinalarni saqlash yerosti garaji auksionga qo‘yildi. Bundan “Ko‘chmas mulk savdo xizmati” MChJ ma'lumotlari darak bermoqda.
Yerosti garajining umumiy maydoni 2877,0 kv.metrdan iborat. Boshlang‘ich baho – 7 502 553 057 so‘m.

Qayd etilishicha, ushbu garaj “Ko‘chmas mulk savdo xizmati” MChJ tomonidan tashkil etilgan ochiq auksion savdoga “ShARQ” nashriyot-matbaa aksiyadorlik kompaniyasining xatiga asosan chiqarilgan. 
Auktsion savdosi 2018 yil 27 iyun kuni bo‘lib o‘tadi.